als_Latn dik_Latn sag_Latn
Nga Armir SHKURTI
Nëse rasti i Shkodrës, ku një 39 vjeçar është arrestuar se ka lidhur dritat për hir të shëndetit të fëmijës së tij është parimisht kështu siç thuhet, shteti shqiptar është në telashe.
Konventat ndërkombëtare të ratifikuara nga Shqipëria kanë fuqi mbi çdo ligj tjetër. Një ndër to është edhe Konventa për të drejtat e fëmijëve. Në frymën e kësaj konvente interesi i fëmijës është mbi të gjitha të tjerat.
Vijmë tek rasti i Shkodrës. Nëse një fëmijë ka patur nevojë për një paisje mjekësore që ka nevojë për energji, si paisjen ashtu edhe energjinë ka për detyrë t’ia sigurojë shteti i tij. Në nenin 23 të Konventës thuhet “1. Shtetet palë pranojnë që fëmija me paaftësi mendore ose fizike duhet të bëjë një jetë normale dhe të përshtatshme, në kushtet që garantojnë dinjitetin e tij…
2. Shtetet palë njohin të drejtën e fëmijës me paaftësi për kujdes të posaçëm dhe nxisin e sigurojnë, brenda mundësive të të ardhurave të disponueshme, dhënien fëmijës, i cili përmbush kushtet, si dhe atyre që kujdesen për të, të ndihmës që kërkohet dhe që i përshtatet gjendjes së fëmijës dhe gjendjes financiare të prindërve të tij, ose të atyre që kujdesen për të.
Në nenin 24 përcaktohet në pikën 1. “Shtetet palë njohin të drejtën e fëmijës për të gëzuar një gjendje të arritshme shëndetësore sa më të mirë për të përfituar nga shërbimet për trajtimin e sëmundjes dhe riaftësimin e shëndetit. Shtetet palë përpiqen të sigurojnë që asnjë fëmije të mos i mohohet e drejta për të pasur këto shërbime të kujdesit shëndetësor.
Pa marrë përsipër të gjykon në ka bërë mirë a keq prindi, në ka ndjekur rrugën e duhur a të gabuar për të bërë lidhjen, çështja qëndron tek përgjegjësitë e atij që ka firmosur Konventën (Shtetit Shqiptar dhe institucioneve ndërkombëtare që përfaqësojnë palën tjetër si për shembull UNICEF) dhe institucioneve e organizatave që mbrojnë e garantojnë të drejtat e fëmijëve dhe njeriut në për gjithësi si Komiteti Shqiptar i Helsinkit, Avokati i Popullit, shoqata e organizata të ndryshme. Rasti i vdekjes nga pneumonia i 7 vjeçares nga Shullazi i Kurbinit për shkak të vonesës së kujdesit shëndetësor për fat të keq nuk paska shërbyer. Për fat të keq raporti i shtetit shqiptar me të miturit është shumë larg frymës dhe gërmës së kësaj Konvente dhe shumë më larg përgjegjësive.
als_Latn als_Latn als_Latn als_Latn als_Latn als_Latn als_Latn